CELEX: 32008R0915
Language: sl
Date: 2008-09-18 00:00:00
Title: Uredba Komisije (ES) št. 915/2008 z dne 18. septembra 2008 o izdaji uvoznih dovoljenj na podlagi zahtevkov, predloženih v prvih sedmih dneh meseca septembra 2008 v okviru tarifne kvote za perutninsko meso, odprte z Uredbo (ES) št. 536/2007 in dodeljene Združenim državam Amerike

19.9.2008   
            
            
               SL
            
            
               Uradni list Evropske unije
            
            
               L 251/25
            
         
      UREDBA KOMISIJE (ES) št. 915/2008
   z dne 18. septembra 2008
   o izdaji uvoznih dovoljenj na podlagi zahtevkov, predloženih v prvih sedmih dneh meseca septembra 2008 v okviru tarifne kvote za perutninsko meso, odprte z Uredbo (ES) št. 536/2007 in dodeljene Združenim državam Amerike
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 536/2007 z dne 15. maja 2007 o odprtju in upravljanju tarifne kvote za perutninsko meso, dodeljene Združenim državam Amerike (2), in zlasti člena 5(5) Uredbe,
   ob upoštevanju naslednjega:
   
               (1)
            
            
               Uredba (ES) št. 536/2007 je odprla tarifno kvoto za uvoz proizvodov v sektorju za perutninsko meso.
            
         
               (2)
            
            
               Količine v zahtevkih za uvozna dovoljenja, predloženih v prvih sedmih dneh meseca septembra 2008 za podobdobje od 1. oktobra do 31. decembra 2008, so nižje od razpoložljivih. Zato je treba določiti količine, za katere zahtevki niso bili predloženi, in jih dodati količinam, določenim za naslednje kvotno podobdobje –
            
         SPREJELA NASLEDNJO UREDBO:
   Člen 1
   Količine, za katere zahtevki za uvozna dovoljenja v okviru kvote z zaporedno številko 09.4169 niso bili predloženi v skladu z Uredbo (ES) št. 536/2007 in ki jih je treba dodati količinam za podobdobje od 1. januarja do 31. marca 2009, znašajo 8 332 500 kg.
   Člen 2
   Ta uredba začne veljati 19. septembra 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. septembra 2008
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 128, 16.5.2007, str. 6.